EELNÕU 2020/284

								KOMISJONID:

eelarve- ja arengu-	JK	
haridus-	X	
kultuuri- 	X	
majandus-	X	
revisjoni-	X	
sotsiaal- 	X	
Seeniorite Nõukoda	X	
Noortevolikogu	X	

VILJANDI LINNAVOLIKOGU

MÄÄRUS

 24. september 2020   nr

Viljandi linna eelarvestrateegia aastateks 2020–2025

Määrus kehtestatakse kohaliku omavalitsuse korralduse seaduse § 22 lõike 1 punkti 7, § 371, § 372 lõigete 4 ja 7, kohaliku omavalitsuse üksuse finantsjuhtimise seaduse § 20, Viljandi Linnavolikogu 31.10.2014 määruse nr 33 Viljandi linna arengukava ja eelarvestrateegia koostamise, muutmise, menetlemise ja kinnitamise kord alusel ning arvestades Viljandi Linnavolikogu 28.05.2020 otsust nr 181 Viljandi linna arengustrateegia 2030+ ja Viljandi linna arengukava aastateks 2020-2025 ning Viljandi linna eelarvestrateegia aastateks 2020-2025 ülevaatamine.

§ 1. Kinnitada Viljandi linna eelarvestrateegia aastateks 2020–2025 vastavalt käesoleva määruse lisale.

§ 2. Tunnistada kehtetuks Viljandi Linnavolikogu 31.10.2019 määrus nr 57 Viljandi linna eelarvestrateegia aastateks 2020-2025.

§ 3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Lisa: Viljandi linna eelarvestrateegia aastateks 2020–2025

Koostaja: Marika Aaso
Esitatud: 
Esitaja: Viljandi Linnavalitsus			Ettekandja: 
Lk arv: 
Hääletamine: koosseisu häälteenamus

Seletuskiri
Viljandi linna eelarvestrateegia aastateks 2020–2025

Eelarvestrateegia koostatakse arengukavas sätestatud eesmärkide saavutamiseks, et planeerida kavandatavate tegevuste finantseerimist ja eelnõu eesmärgiks ongi kehtestada linnavolikogu menetluses oleva määrusega „Viljandi linna arengustrateegia 2030+ ja Viljandi linna arengukava 2020–2025“ kooskõlas olev finantsplaan.

Vastavalt kohaliku omavalitsuse korralduse seaduse (KOKS) § 22 lõike 1 punktile 7 on eelarvestrateegia vastuvõtmine ning muutmine volikogu ainupädevuses. Vastavalt KOKS § 45 lõikele 5 on eelarvestrateegiaga seotud otsustuste vastuvõtmiseks vajalik volikogu koosseisu häälteenamus.

Viljandi linna eelarvestrateegia on koostatud vastavalt kohaliku omavalitsuse üksuse finantsjuhtimise seaduse (KOFS) § 20 nõuetele. KOFS § 20 lõike 3 kohaselt esitatakse eelarvestrateegias:
1)	kohaliku omavalitsuse üksuse majandusliku olukorra analüüs ja prognoos eelarvestrateegia perioodiks;
2)	eelarvestrateegia vastuvõtmisele eelnenud aasta tegelikud, jooksva aasta eeldatavad ja eelarvestrateegia perioodiks prognoositavad põhitegevuse tulud vähemalt KOFS § 7 lõike 1 või § 14 lõike 1 detailsuses, eeldatavad põhitegevuse kulud vähemalt § 8 lõike 1 või § 15 lõike 1 detailsuses, investeerimistegevuse eelarveosa olulisemad tegevused ja investeeringud koos kogumaksumuse prognoosi ja võimalike finantseerimisallikatega, eeldatav finantseerimistegevuse maht ning likviidsete varade muutus;
21)	informatsioon eelarvestrateegia perioodiks kavandatavatest kohalike maksude ja maamaksu muudatustest;
3)	ülevaade kohaliku omavalitsuse üksuse ja temast sõltuvate üksuste majandusolukorrast, sealhulgas arvnäitajad, mis on vajalikud põhitegevuse tulemi ja netovõlakoormuse määra arvutamiseks;
4)	kohaliku omavalitsuse üksuse ja kohaliku omavalitsuse üksuse arvestusüksuse põhitegevuse tulem eelmisel aastal, jooksvaks aastaks prognoositud ja eelarvestrateegia perioodi igaks aastaks prognoositav põhitegevuse tulem vastavalt KOFS §-le 33 iga aasta lõpu seisuga;
5)	kohaliku omavalitsuse üksuse ja kohaliku omavalitsuse üksuse arvestusüksuse tegelik netovõlakoormus eelmisel aastal, jooksvaks aastaks prognoositud ja eelarvestrateegia perioodiks prognoositav netovõlakoormus vastavalt KOFS §-le 34 iga aasta lõpu seisuga;
6)	muu kohaliku omavalitsuse üksuse finantsjuhtimise korraldamiseks oluline informatsioon.

Samuti lähtutakse koostamisel ja menetlemisel KOKS-i §-st 37, mille lõike 1 alusel peab linnal olema arengukava ja eelarvestrateegia, mis on aluseks eri eluvaldkondade arengu integreerimisele ja koordineerimisele. KOKS-i § 371 sätestab, et eelarvestrateegia on arengukavast tulenev selgitustega finantsplaan, mis on arengukava osa või arengukavaga seotud iseseisev dokument. Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.

Eelarvestrateegia tuleb koostada vähemalt nelja eelseisva eelarveaasta kohta, kuid kuna eelarvestrateegiaga koos menetletava Viljandi linna arengukava periood on kuni aastani 2025, siis hõlmab ka eelarvestrateegia eelseisvat viit aastat. Põhjusel, et periood kestab aastani 2025, ei ole kohustuslik arengukava ja eelarvestrateegiat 2021. aastal üle vaadata, kuid vastavad otsused teeb linnavolikogu igal aastal eraldi.
Viljandi Linnavolikogu algatas 28.05.2020 Viljandi linna arengustrateegia 2030+ ning Viljandi linna arengukava ja eelarvestrateegia aastateks 2020–2025 ülevaatamise ja Viljandi Linnavalitsus moodustas selleks 08.06.2020 ajutise komisjoni. 

Arengudokumentide ülevaatamise eesmärgiks on viia hetkeolukorra kirjeldus ja tulevikuprognoosid vastavusse 2020. a kevadise eriolukorra mõjudega, tagades erinevate valdkondade tasakaalustatud ja jätkusuutliku arengu, määrata linna arengusuunad pikemaks perioodiks ning kokku leppida tegevused ja investeeringud lähiaastateks, lähtudes linna erinevate valdkondade hetkeolukorrast, suundumustest ja rahalistest võimalustest.

Ajutine komisjon pidas mitu koosolekut, investeeringuplaane ning muid arenguküsimusi arutati erinevatel koosolekutel. Juulis ja augustis koondasid linnaarengu spetsialist ning rahandusameti juhataja kokku eelarvete eest vastutajatelt laekunud info ja koostasid septembri alguseks arengudokumentide eelnõud. Eelarvestrateegias on uuendatud kõik tabelid ja muudetud tekste.

Uuendatud eelarvestrateegia, arengustrateegia ja arengukava kinnitamise määruste eelnõude esimene lugemine toimub 2020. aasta septembrikuu linnavolikogus, oktoobris on kavas dokument avalikustamisele suunata ja II lugemine linnavolikogus ning kinnitamine võiks toimuda novembris 2020. 

Eelarvestrateegia eelnõu koostas rahandusamet, lähtudes:
•	kohustuslikest nõuetest, mida riik on strateegiadokumendile seadnud, 
•	kehtiva eelarvestrateegia ülesehitusest, 
•	2020. aasta eelarveandmetest, 
•	2020. ja järgnevate aastate majandusprognoosidest, 
•	koalitsioonilepingus kajastatust,
•	arengukava eelnõus kajastatust;
•	eelarvete eest vastutajate ettepanekutest;
•	linnavalitsusega ning koalitsiooniga kooskõlastatud tulude, kulude ja investeeringute plaanist. 
Eelarvestrateegia koostamise aluseks olid järgmised eeldused:
•	Majanduskriisi põhi oli 2020. a II kvartalis, edasi järgneb mõõdukas majanduskasv.
•	Residendist füüsiliste isikute maksustatavast tulust laekub maksumaksja elukohajärgsele kohaliku omavalitsuse üksusele alates 2020. aastast 11,96%;
•	Maksumaksjate brutokuupalk kasvab 2021. aastal 3,3% ja 2022. aastal 4,5%;
•	Maksumaksjate arv Viljandi linnas on 2020. aastal languses, aga pöörab 2021. aastal kasvule. 
•	Maamaksumäär püsib 2020. aastast 2,5%ni maa maksustamishinnast;
•	Uusi kohalikke makse vaadeldaval perioodil ei kehtestata;
•	Töötasu miinimummäär kasvab 5% aastas alates aastast 2023;

Eelarvestrateegias on eraldi välja toodud olulisemad investeeringuobjektid koos kogumaksumuse ja sihtrahastuse prognoosiga. 

Tegevused ja investeeringud, mis arengukavaliselt on olulised, kuid mis ületavad eelarvevõimalused, on kajastatud reservnimekirjas – neid tegevusi tehakse, kui kavandatud tulud ületatakse. Reservnimekiri ehk perspektiivsed tegevused on kajastatud strateegia 7. peatükis.

Eelarvestrateegia kohustuslikuks osaks on rahandusministri määrusega kinnitatud vormidel eelarveandmed strateegia perioodi kohta, mis on toodud strateegia viimases peatükis. Nendes kajastuvad strateegiaperioodi põhitegevuse tulemid, netovõlakoormuse määrad ja kohustuste kogusummad. Nimetatud tabelid tuleb hiljemalt Rahandusministeeriumile esitada hiljemalt 15. detsembril.
Konkreetsed eraldised arengukavaliste tegevuste elluviimiseks määratakse eelarvestrateegiale tuginedes Viljandi linna iga-aastases eelarves.

Eelnõu menetlemine

Viljandi Linnavolikogu 31.10.2014 määruse nr 33 Viljandi linna arengukava ja eelarvestrateegia koostamise, muutmise, menetlemise ja kinnitamise kord alusel peab eelarvestrateegia volikogus läbima vähemalt kaks lugemist. 

Viljandi Linnavolikogul on õigus pärast I lugemist Viljandi linna arengudokumendid avalikule väljapanekule suunata, mis toimuks oktoobris 2020. Avalik arutelu Viljandi linna arengustrateegia 2030+ ja Viljandi linna arengukava aastateks 2020–2025 avaliku väljapaneku tulemuste arutamiseks kavandatakse samuti oktoobrisse.

Avaliku väljapaneku jooksul laekunud ettepanekud vaatab üle Viljandi linna arengukava ja eelarvestrateegia koostamise ajutine komisjon ning otsustab, kas ettepanekuga arvestada või mitte. Komisjoni poolt heaks kiidetud ettepanekud on lisatakse linnavalitsuse poolt arengukava teksti II lugemiseks ja nendega arvestatakse ka eelarvestrateegias. 

Eelnõu II lugemine ja vastuvõtmine on planeeritud novembrikuu linnavolikogu istungil.

(allkirjastatud digitaalselt)
Marika Aaso
rahandusameti juhataja